Hoërskool spog met 'n 100% slaagsyfer vir die afgelope 23 jaar.
22 kandidate het in 2017 hul matriekeksamen geslaag.
Suna Swanepoel is die skool se Dux leerder met 'n gemiddeld van 92.67% en 8 vakonderskeidings. Sy eindig ook 4de in die Noordwes Provinsie met die gemiddeld.
Baie geluk aan elke leerder ons is baie trots op julle. Baie dankie ook aan elke onderwyser se harde werk.
Hoërskool Stella, altyd trots!
Hoërskool Stella bedank die gr.11 leerders, ouers en Mev. Elmarie Scholtz vir die pragtige bord wat hul opgerig het by die skool se hoofingang.
Volgende jaar word die skool 100 jaar oud en daarom het die bord die 100 jarige embleem op en daarmee saam vier ons ook 'n 100 jaar van uitnemendheid. Baie dankie vir hierdie wonderlike geskenk wat terselfdertyd ons ingang so verfraai!
Voor vlnr: Darinda Bylevld, Leonè Harris, Danèl Herholdt en Jana Malan.
2de ry vlnr: Nikita Aarts, Melani King, Le-Mari Schoeman, Rianè Engelbrecht, Jennifer de Lange, Keletso Monamudi, Maryke Wessels, Annemie van Wyk en Melton Leukes.
3de ry vlnr: Mev. Laetitia Beukes (skoolhoof), Mev. Elmarie Scholtz (klasonderwyseres), Hs Kotze, Rudò Engelbrecht, Willie van der Ryst, Lize-Mari Erasmus, Lize Stoltz, Rialette Badenhorst en Kamagelo Lemme.
Agter vlnr: Theodor van Rensburg, Liam Sweeney, Ruan Wiid, Herman van den Berg en Riaan Steenkamp.
Die skool is volgende jaar 100 jaar oud. Vir die 1ste keer in ons skool se geskiedenis vind die FINAAL vir netbal op Stella plaas. 3 van die 4 netbalspanne het bo-aan die liga as nr. 1 geëindig, en hul semi-finale gewen. Kom ondersteun ons asseblief op Saterdag, 29 Julie 2017, op ons tuisvelde. Hierdie sal nie maklik weer in die toekoms gebeur nie!! KOM MAAK GESKIEDENIS SAAM ONS!!
Met die skool se 100ste verjaarsdag in 2018, gaan ons kort kort iets ouds deel. Juf. Marlene Byleveld is nogsteeds deel van die skool hier is sy saam met 'n van die vele netbalspanne wat sy afgerig het. As daar oudskoliere is wat graag fotos het en met ons wil deel. Epos dit na stellasport@lantic.net, of handig dit by Venessa in die kantoor in.